છેલ્લાં અઢી વર્ષમાં ગુજરાતે નવા પ્રકારનાં આંદોલનોને ઊભરતાં અને વિવાદ જગવતાં જોયાં છે, જેમાં પાટીદાર આંદોલન, ઓબીસી આંદોલન, દલિત આંદોલન મુખ્ય છે. જે રીતે આ ત્રણ આંદોલનો શરૂ થયાં છે અને વિસ્તર્યાં છે, તેની પાછળ સ્વયંભૂ લોકલાગણી છે કે, સોચી-સમજી રાજનીતિ? એવો પ્રશ્ર્ન જાગે એ પ્રકારની આશંકા આ ત્રણેય આંદોલનો અને તેના યુવા ચહેરાઓના વૃત્તિ-વલણને જોતાં ઘુમરાઈ રહી છે ! તો આ કથિત યુવાનેતાઓ - હાર્દિક - અલ્પેશ - જિજ્ઞેશ ઘટના કે દુર્ઘટના શું છે ? એ સમજવાનો પ્રયાસ કરીએ તો જ આપણને, આગામી ગુજરાત વિધાનસભા ચૂંટણીની શતરંજ-ચાલનો મર્મ પકડાય ! ચાલો ઓળખીએ આ ‘યુવા-નેતાઓ’ને !